**Overskrift:**Allmennmedisin

**Ingress/kort introduksjon:**   
Allmennmedisin er studiet om håndtering av sykdommer og plager slik de kommer til uttrykk i primærhelsetjenesten. Faget omfatter klinisk diagnostikk, behandling, oppfølgning og forebygging av sykdommer. sykdommer.

**Hovedtekst:**Allmennpraktikeren arbeider både med sykdommer som blir ferdigbehandlet i allmennpraksis og med tilstander som krever samhandling mellom ulike deler av helsevesenet.

**Om faggruppen**  
Faggruppen for allmennmedisin (ALFA) ble dannet våren 2010 og ledes for tiden av professor [Anders Bærheim](http://www.uib.no/personer/Anders.Barheim). Gruppen arbeider med undervisning i allmennmedisin og med faglige utfordringer og oppgaver relatert til allmennmedisin i HelseNorge.

ALFA omfatter 21 vitenskapelig ansatte, de fleste kombinerer universitetsstiling med allmennpraksis. Flere av de fast ansatte jobber også ved Allmennmedisinsk forskningsenhet (AFE) i Bergen, Nasjonalt kompetansesenter for legevaktmedisin (NKLM) eller Norsk kvalitetsforbedring av laboratorievirksomhet utenfor sykehus (NOKLUS) og vi satser på sømløst samarbeid mellom ALFA og disse enhetene i UNI/NOKLUS.

**Faggruppens arbeidsområder**  
ALFAs viktigste samfunnsoppdrag er å utdanne gode leger; leger som har god og grunnleggende medisinsk breddekunnskap, og som kombinerer dette med etterrettelighet, empati, samfunnsansvar og relasjonell og kulturell kompetanse.

Med disse målene for øyet underviser vi medisinstudentene i klinisk sykdomshåndtering, i klinisk kommunikasjon, og i å benytte konsultasjonen og lege-pasient-forholdet som arbeidsredskap. En stor del av vår undervisning foregår i praksis hos allmennpraktikere på Vestlandet, der studentene trenes i selvstendig klinisk arbeid under veiledning.  
  
Faggruppen underviser hovedsakelig i disse emnene som inngår i profesjonsstudiet i medisin:

* Grunnkurs klinikk (MEDGRUNN, 3.året)
* Introduksjonskurs i allmennmedisin (MEDALM INTRO, 3.året)
* Allmennmedisinsk hovedtermin (MEDALM, 6. året)

Praksisperioden i hovedterminen er kombinert med en undervisningstermin (12 stp) der studentaktiviserende læringsformer, slik som konsultasjonskurs og kasuistikkbasert gruppearbeid står sentralt, i tillegg til plenumsforelesninger. Allmennmedisin har sin egen lærebok (sjefsredaktør Steinar Hunskår) som nå foreligger i 3. reviderte utgave. [Læreboka](http://www.gyldendal.no/Faglitteratur/Medisin/Laereboeker/Allmennmedisin) er et standardverk for undervisning i faget allmennmedisin over hele Skandinavia.

Faggruppen har etablert temadager og felles undervisning i samarbeid med andre faggrupper på IGS og andre institutter, samt tverrprofesjonell samarbeidslæring ([TVEPS](http://www.uib.no/tveps), leder Anders Bærheim). ALFA har startet implementering av nytt emne for utvikling av profesjonalitet hos medisinstudenter (Pasientkontakt (PASKON1, leder Edvin Schei).

Vi arbeider aktivt med ny studieplan i medisin ([MEDISIN 2015](http://www.uib.no/studieprogram/PRMEDISIN#uib-tabs-introduksjon)). Vi sitter i de fleste semesterstyrer, og samordner innsatsen vår etter en samlet prioritering. Det er viktig å plassere allmennmedisin inn i den seksårige studieplanen med bevisst tanke om samarbeid med andre fag, progresjon og studentenes læringsutbytte.

**Fagutvikling, samarbeid og nettverk**  
Vi samarbeider allerede med [Faggruppe for fysioterapivitenskap](http://www.uib.no/igs/95912/fysioterapivitenskap) og [Faggruppe for samfunnsmedisin](http://www.uib.no/igs/95920/samfunnsmedisin) om undervisning, og dette samarbeidet kan bygges ut. Vi er også aktive i samarbeid med de andre allmennmedisinske faggruppene nasjonalt, og har bred kontakt med allmennmedisinske miljø verden over. Steinar Hunskår har vært sentral i utbyggingen av allmennmedisin i Sudan.

[Les mer om faggruppen i ALFAs årsrapport 2014 (PDF)](https://w3.uib.no/sites/w3.uib.no/files/attachments/arsrapport_faggruppe_for_allmennmedisin_2014.pdf).

**Faktaboks:   
«Noen av temaene vi jobber med! (punktliste)**

* Lege-pasientkommunikasjon og profesjonell utvikling
* Legers vaktordninger og akuttmedisin
* Palliativ medisin og sykehjemsmedisin
* Helseprofesjonstudenter i tverrfaglig læring
* Innvandrerhelse
* Søvn, psykisk og somatisk helse
* Muskel-skjelett tilstander

**Tilknyttede forskerskoler / studier etc?**